తెలంగాణ రాష్ట్ర బీసీ కమిషన్

తెలంగాణ రాష్ట్ర బీసీ కమిషన్ బీసీల స్థితిగ‌తుల అధ్య‌య‌నం కోసం తెలంగాణ ప్రభుత్వం ఏర్పాటు చేసిన కమిషన్. వెనుకబడిన కులాల సాధికారత, సంక్షేమంకోసం జిఓ నెం. 25 ప్రకారం 2016, అక్టోబరు 10న ఈ కమిషన్ ఏర్పాటుచేయబడింది.

 కమిషన్ సభ్యులు 
బీసీ కమిషన్ చైర్మన్‌, సభ్యులను నియమిస్తూ ప్రభుత్వం ఉత్తర్వులు జారీ చేసింది. కమిషన్ చైర్మన్, సభ్యుల పదవీ కాలం మూడేళ్లు ఉంటుంది. వీరికి తెలంగాణ రాష్ట్ర పబ్లిక్ సర్వీస్ కమీషన్ చైర్మన్, సభ్యుల హోదాలతో సమానంగా సదుపాయాలు కల్పించబడుతాయి.

 మొదటి కమిషన్ 
 చైర్మన్: బి.ఎస్.రాములు (సామాజికవేత్త, రచయిత) 
 సభ్యులు: వకుళాభరణం కృష్ణమోహన్ (రచయిత, వక్త), డాక్టర్ ఈడిగ ఆంజనేయ గౌడ్, జూలూరు గౌరీశంకర్ (ప్రముఖ రచయిత, కవి)

 రెండవ కమిషన్ 
కమిషన్ స‌భ్యులు 2021 సెప్టెంబరు 1న ప‌ద‌వీ బాధ్య‌త‌లు చేపట్టారు.
 సభ్యులు: సీహెచ్ ఉపేంద్ర, శుభప్రద్ పటేల్ నూలి, కె. కిశోర్ గౌడ్

 మూడవ కమిషన్ 
కమిషన్ స‌భ్యులు 2024 సెప్టెంబరు 9న ప‌ద‌వీ బాధ్య‌త‌లు చేపట్టారు.
 చైర్మన్: గోపిశెట్టి నిరంజన్‌
సభ్యులు: రాపోలు జయప్రకాశ్‌, తిరుమలగిరి సురేందర్‌, బాలలక్ష్మి

 విధులు 
వెనుకబడిన తరగతుల జాబితాలో తమ కులాన్ని చేర్చాలని వచ్చే అభ్యర్థనలను, బిసి జాబితా నుండి ఏ కులాన్నైనా తొలగించాలని వచ్చే ఫిర్యాదులను ఈ కమిషన్ పరిశీలించి విచారణకు స్వీకరిస్తుంది. 2017-18లో ఈ కమిషన్ కు రూ. 3.58 కోట్లు కేటాయించబడ్డాయి.

 నివేదిక 
ముస్లింలలో వెనుకబడిన వర్గాల వాస్తవ పరిస్థితులు తెలుసుకోవడానికి రాష్ట్రమంతటా పర్యటించిన బీసీ కమిషన్ 21,435 ప్రాంతాల్లో పలువురిని కలిసి, వారి సామాజిక స్థితిగతులను పరిశీలించింది. సామాజికంగా, విద్యాపరంగా, ఆర్థికంగా బీసీ-ఈకి చెందిన ముస్లింలు బాగా వెనుకబడి ఉన్నారని బీసీ కమిషన్ స్పష్టం చేస్తూ, మతం మారినా వెనుకబాటుతనం పోలేదని తెలియజేస్తూ ప్రభుత్వానికి 135 పేజీల నివేదికను సమర్పించింది.
ఇవి కూడా చూడండి
తెలంగాణ విద్యా కమిషన్

 మూలాలు 

వర్గం:తెలంగాణ
వర్గం:తెలంగాణ ప్రభుత్వం
వర్గం:తెలంగాణ ప్రభుత్వ సంస్థలు